Urang Suluk

Suku Suluk (bahaso Suluk: Tausūg, "Urang Suluk") adolah salah satu suku Banso Moro yang barasa dari kapulauan Sulu, Filipina Salatan. Parkataan Suluk barati "barasa dari Sulu". Suku Suluk mandiami wilayah Sabah, Malaysia. Kota Sandakan barasa dari kato "sanda" yang artinyo gadai dalam bahaso Tausug maupun dalam bahaso Banjar. Suku iko marupokan pandiri Kasultanan Sulu pado masonyo.
Suku Tausug atau Suluk adolah mayoritas di kapulauan Sulu jo bahasonyo Bahaso Sug adolah bahaso parantara atau lingua franca sabalum era Kasultanan Sulu hinggo kini. Kaum Tausug atau Suluk barasa inyo dari rumpun Melayu-Austronesian (Polenesian) sabagai mano masyarakaik Nusantara di sakitarnyo juo.
Tausug barasa dari duo suku kato "Tau" bamakna "urang" kamudian "Sug" bamakna "Arus". Jadi "Tausug" adolah bamakna "Urang Arus". Di Sabah, urang iko umumnyo labiah manggunokan galah "Suluk" dibandiangkan "Tausug" untuak mambedakan urang tu yang alah lamo tingga di nagari bagian iko dari saudara-saudara baru urang tu yang baru bana sampai dari kapulauan Sulu.
Ciek lai tapsiran dari pakatoan Tausug iolah "Tau Maisug", yang bamakna "Pamberani" atau "Urang Yang Barani". Spanyol jo Tantara Amerika bahkan mangakui kabaranian suku banso Taosug iko. Ferdinand Marcos sandiri mamarangi kaum iko jo manatapkan Undang-Undang tantara Mindanao jo Sulu. Sabab itu galah "Juramentado" (Barani Mati) adolah galah Spanyol kapado Tausug.
Bahaso Sulu yang urang tu tutuakan adolah mirip bahaso malayu lamo bacampua bahaso arab jo bahaso entik lain di sakitar Mindanao. Mangikuti sijarah, bahaso asal suluk sabananyo adolah dari bahaso asal urang Tagimaha (Taguima dari Basilan).
Manuruik Sumber dari Silsilahnyo Sulu iko yang di catat samo pancatat sijarah Najeeb Saleeby dalam bukunyo The History Of Sulu (Manila: 1908), suku kaum Tausug iko jo bahasonyo barasa dari babarapo etnik yang bagabuang iolah Buranun, Tagimaha, Baklaya, urang Dampuan jo urang Banjar.
Urang ko bahijrah ka kapulauan Sulu sahinggo tabantuak ciek masyarakaik yang dikenal kini banamo sabagai masyarakaik Tausug.
Suku Tausug mamiliki babarapo dialek badasarkan kawasan atau daerah di antaranyo iolah dialek Tausug Tapul, Tausug Basilan, Lugus, Gimbahanun jo masih tadapek babarapo dialek lai. Unsua-unsua bahaso Melayu juo tadapek dalam bahaso Sug iko. kakuasaan karajoan Sriwijaya parnah mampangaruhi daerah-daerah sakitar Kapulauan Sulu sabagaimano nan sabalun kamuculan karajaan awal malayu Malaka. Mako sasudah kadatangan Islam muncualah Kasultanan Sulu sakitar taun 1457 M jo pamarintah sultan-sultan Sulu balangsuang lamo yang taserap ka bahaso Sug hinggo batahan sampai kini iko.
Suku iko mamiliki budaya yang uniak, yaitu yang populer adolah pakaian tradisionalnyo iolah Kupot jo tarian Daling-daling.
Masyarakaik Taosug pado umumnyo bamato pancaharian sabagai palawik jo mamunguik hasil lawik sarupo mutiara, agar-agar lawik, gamat sarato badagang sacaro Barter antaro Borneo Utara (Sabah) jo Zamboanga sarato dengan kawasan lain sakitar Asia Tenggara. Aktivitas padagangan urang ko inyo sampai ka luaa wilayah di sakitar parairan lawik Sulu hinggo ka lawik Sulawesi jo lawik Chino Salatan. Urang Tausug manjadikan lawik iko sabagai sumber kahidupan urangnyo.